2001D0433 — DA — 05.09.2001 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 21. maj 2001

om EF-indkøb af bluetonguevaccine og om genopbygning af EF's beredskabslager af bluetonguevaccine

(meddelt under nummer K(2001) 1440)

(2001/433/EF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får ( 1 ), særlig artikel 9, stk. 2, under henvisning til Rådets beslutning 90/424/EØF af 26. juni 1990 om visse udgifter på veterinærområdet ( 2 ), senest ændret ved beslutning 2001/12/EF ( 3 ), særlig artikel 3, stk. 3, og 5, og ud fra følgende betragtninger: (1) I første omgang besluttede de italienske myndigheder på baggrund af den epidemiologiske situation at gennemføre et vaccinationsprogram på Sicilien, i Calabrien og Basilicata. (2) Oprindeligt var der til dette program behov for 1 700 000 doser monovalent vaccine af serotype 2, og Kommissionens beslutning 2001/141/EF ( 4 ), blev vedtaget, for at Italien kunne få den nødvendige vaccine. (3) Den 5. marts 2001 meddelte Italien Kommissionen, at der var fundet serotype 9 i den østlige del af Calabrien, og på grund af denne nye epidemiologiske situation er der nu i denne region behov for 1 200 000 dosier bivalent vaccine (2 og 9) og 500 000 doser monovalent vaccine af serotype 2. (4) Desuden havde de italienske myndigheder den 12. februar 2001 meddelt Kommissionen, at de også agtede at gennemføre et vaccinationsprogram på Sardinien i foråret 2001. (5) For at kunne gennemføre vaccinationsprogrammet på Sardinien skal der bruges 3 000 000 doser monovalent bluetonguevaccine af serotype 2. (6) Italien har derfor behov for i alt 3 500 000 doser monovalent (2) og 1 200 000 bivalent (2 og 9) vaccine for at kunne gennemføre disse programmer. (7) Kommissionen har allerede stillet 2 400 000 doser monovalent (2) vaccine til rådighed for Italien, hvoraf 1 700 000 oprindeligt var beregnet til brug i Calabrien i medfør af beslutning 2001/141/EF og 700 000 stammede fra EF's beredskabslager på 750 000 doser, der blev oprettet i medfør af Kommissionens beslutning 2001/69/EF ( 5 ), idet de resterende 50 000 doser er blevet sendt til Korsika (Frankrig). (8) På grund af den akutte situation har de italienske myndigheder med Kommissionens godkendelse selv indkøbt 1 100 000 doser monovalent (2) og 1 200 000 doser bivalent (2 og 9) vaccine. (9) Desuden bemyndiger Kommissionen de italienske myndigheder til at oprette et sikkerhedslager på 100 000 doser monovalent (2) og 300 000 doser bivalent (2 og 9) vaccine og til selv at indkøbe den nødvendige vaccine hertil. (10) På nuværende tidspunkt er Italiens behov til gennemførelse af det pågældende program dækket. (11) For at kunne klare en eventuel situation med nye udbrud i andre regioner må EF's beredskabslager dog genopbygges med 1 000 000 doser af monovalent (2) vaccine. (12) Medicinalindustrien i EF fremstiller ingen bluetonguevaccine; Onderstepoort-laboratoriet i Sydafrika er det eneste laboratorium, der kan fremstille en sådan monovalent vaccine (svækket vaccine) af serotype 2. (13) Ifølge Rådets forordning (EF) nr. 1258/1999 ( 6 ) finansieres veterinær- og plantesundhedsforanstaltninger, der iværksættes efter EF-bestemmelserne, af Den Europæiske Udviklings- og Garantifond for Landbruget, Garantisektionen. Når det gælder finanskontrol, anvendes artikel 8 og 9 i samme forordning. (14) EF-tilskuddet bør kun ydes, hvis de planlagte foranstaltninger gennemføres effektivt, og hvis myndighederne giver alle nødvendige oplysninger inden for de fastsatte tidsfrister. (15) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — ud fra følgende betragtninger: VEDTAGET FØLGENDE BESLUTNING:

Artikel 1

EF's beredskabslager af bluetonguevaccine skal genopbygges med 1 000 000 doser vaccine.

Artikel 2

Maksimumsudgifterne til foranstaltningen i artikel 1 fastsættes til ►M1 115 000 EUR ◄ .

Artikel 3

Generaldirektøren for Generaldirektoratet for Sundhed og Forbrugerbeskyttelse bemyndiges til med Onderstepoort-laboratoriet i Sydafrika at indgå aftale om køb, oplagring og lufttransport til en medlemsstat af 1 000 000 doser monovalent bluetonguevaccine (serotype 2).

Artikel 4

Italien gennemfører i foråret 2001 et program for vaccination mod bluetongue på Sardinien, og 1 200 000 doser monovalent (2) vaccine, som oprindelig var beregnet til vaccination i Calabrien i medfør af beslutning 2001/141/EF, overføres til dette program.

Artikel 5

Kommissionen kan foretage kontrol på stedet i Italien i samarbejde med de nationale myndigheder for at sikre sig, at det i artikel 4 omhandlede program er blevet gennemført.

Kommissionen underretter medlemsstaterne om resultatet af en sådan kontrol.

Artikel 6

EF-tilskuddet til programmet i artikel 4 ydes under forudsætning af:

a) at de nødvendige love og administrative bestemmelser til programmets gennemførelse sættes i kraft senest den 1. april 2001

b) at der til Kommissionen senest den 1. august 2001 indsendes en endelig rapport om den tekniske gennemførelse af programmet sammen med dokumentation for de afholdte udgifter og de opnåede resultater

c) at programmet gennemføres effektivt, og at EF's veterinærlovgivning overholdes.

Artikel 7

Denne beslutning er rettet til medlemsstaterne.

( 1 ) EFT L 327 af 22.12.2000, s. 74.

( 2 ) EFT L 224 af 18.8.1990, s. 19.

( 3 ) EFT L 3 af 6.1.2001, s. 27.

( 4 ) EFT L 50 af 21.2.2001, s. 23.

( 5 ) EFT L 23 af 25.1.2001, s. 32.

( 6 ) EFT L 160 af 26.6.1999, s. 103.